Komisjoni määrus (EÜ) nr 1509/97,

30. juuli 1997,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1195/97, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

on asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud õigustele;

käesolevas määruses sätestatud meetmed on lisatud tabeli toodete nr 1–4 osas kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei vasta käesoleva määrusega kehtestatud õigustele, võib määruse (EMÜ) nr 2913/92 artikli 12 lõike 6 sätete kohaselt jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 30. juuli 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 170, 28.6.1997, lk 11.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon CN-kood | Põhjendus |

1 | 2 | 3 |

1.Uksepapp tihedusega üle 0,8 g/cm3 krunditud, traditsioonilise siseukse stiilis sissepressitud profiiliga. Neid uksepappe kasutatakse siseuste valmistamisel. | 44111900 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 4411, 441119 ja 44111900 sõnastusega. |

2.Paralleelsete süüdega kokkuliimitud puidukihtidest koosnevad risttahukakujulised veidi ümardatud servadega puitplokid laiusega 48 või 85 mm ja kõrgusega 72 mm, mida kasutatakse aknaraamide valmistamiseks. | 44189010 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 4418, 441890 ja 44189010 sõnastusega. Liimpuit on puusepatoode. |

3."Mängiv lumetuisukuul", mis koosneb mehaaniliselt kokkupandud ja plastalusele kinnitatud klaaskuulist, milles on mängutoos.Klaaskuulis on vedelik, figuriinid ja tehislumehelbed. Kuuli raputamisel imiteerivad helbed lumetuisku. | 70139990 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3b ja 6 sätetega ning CN-koodide 7013, 701399 ja 70139990 sõnastusega. |

4.Karjalauda latripõranda kate, mis on tehtud plastkattega stantsitud laialivenitatud terasvõrgust. Kattel on töödeldud servad ja selle all on toed.Põrandakate on mõeldud puhastamise hõlbustamiseks. | 73089059 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 7308, 730890 ja 73089059 sõnastusega. |

--------------------------------------------------